ملوي مورق و هشيش من مطبخي بالصور اقرأ أيضا... ليوم جبت ليكم طريقة الملوي ديالي ولي كيجي هشيش و مورق بشهادة الجميع وكنتمنى حتى نتوما يعجبكم . المقادير: نص كيلو فروص نص كيلو قمح م ص ملح م ك سكرراس م ص خميرة الخبز ماء دافئ للتوراق : زبدة زيت دقيق القمح الطريقة: كنعجنو العجينة ديالنا و ندلكوها مزيان و نخلوها ترتاح 10 دقائق ثم نشكلو منها كويرات صغيرة و نخلوهم يرتاحو شوية . ملي لكويرات يرتاحو مزيان نورقوهم بزبدة و زيت و نرشو بدقيق لحرش cو نطووها على 2 أو نعاودو نطووها على 2 مرة آخرى ونبداو نلويو العجين ديالنا و نحطوها على جنب ونديرو وحدة آخرى ونحطو عليها الأولى ونلووهم مجموعين و الصور غادي توضح ليكم أكتر نخلوهم يرتاحو مزيان ثم نديرو المقلة التقيلة تسخن مزيان و نكرصو الملوي ديالنا بالقمح و نديروهم إيطيبو مع الرش مرة مرة بالزيت أو العافية تكون مهيلة و ونقلبوهم مرة مرة ومنين إيطيبو نحاولو نحلوهم بالضرب عليهم من الجناب بشي ملعقة خشبية باش يجيو مورقين مزيان